b"\n_START_ARTICLE_\nPilihan raya kecil Pengkalan Pasir 2005\n_START_PARAGRAPH_\nPilihan raya kecil Pengkalan Pasir 2005 diadakan pada 6 Disember 2005. Calon Barisan Nasional / UMNO iaitu Hanafi Mamat berjaya menewaskan calon PAS di DUN Pengkalan Pasir, Pasir Mas, Kelantan. UMNO / BN menang dengan majoriti 134 undi. Calon bebas hanya mendapat 415 undi dan hilang wang pertaruhan. Dalam pilihan raya 2004, Hanafi Mamat kalah di Pengkalan Pasir tapi menang kali ini (2005)._NEWLINE_Pengkalan Pasir terletak di tengah bandar Pasir Mas dan ditadbir oleh Majlis Daerah Pasir MAS. DUN Pengkalan Pasir terletak dalam kawasan parlimen Pasir Mas. Ia bersebelahan dengan Sungai Kelantan di selatan. DUN Meranti di utara di DUN Tendong di timur. PAS dan UMNO silih berganti memenangi kawasan ini._NEWLINE_Tahun 1974, ketika itu bernama DUN Pasir Mas telah dimenangi oleh PAS. Selepas Mageran Mac 1978 di Kelantan, maka dalam pilihan raya umum 11 Mac 1978, ia dimenangi oleh calon BN sehingga 1990. Dari 1990 hingga 2004 ia dimenangi oleh PAS. Dalam pilihan raya umum 2004, PAS menang dengan undi sebanyak 7168 dan BN, 7112 iaitu majoriti 56 undi._NEWLINE_Tahun 2005, terdapat 18,600 pengundi iaitu 94.8% Melayu dan 5.2% Cina.\n_START_SECTION_\nCalon\n_START_PARAGRAPH_\nSPR mengumumkan 3 calon bertanding iaitu calon PAS Hanifa Ahmad (59), calon BN Hanafi Mamat dan calon bebas, Dato' Ibrahim Ali._NEWLINE_Ketika itu Ibrahim Ali baru sahaja dipecat dari UMNO. Kehadiran Ibrahim Ali sebagai calon Bebas akan memecahkan undi UMNO dan undi PAS.\n_START_SECTION_\nBarisan Nasional / UMNO\n_START_PARAGRAPH_\nPerdana Menteri Malaysia ketika itu, Datuk Seri Abdullah Ahmad Badawi baru sahaja memperkenalkan Islam Hadhari yang bertujuan murni agar umat Islam yang lebih bertamadun , toleran dan tidak dibabitkan dengan ekstremis. Jentera pilihan raya UMNO lebih tersusun dan lancar walaupun ada masalah dalaman. Peminpin UMNO seperti Dato Seri Najib Tun Razak, Tan Sri Muhammad Haji Muhd Taib , Dato Annuar Musa, Dato Mustapha Mohamad, Dato Seri Shahidan Kassim dan pemimpin Pemuda UMNO seperti Khairy Jamaluddin berhempas pulas menggerakkan jentera UMNO. Datuk Seri Najib menyatakan kerajaan BN akan membina Universiti Kelantan jika berjaya menawan Kelantan. Ketika itu belum ada universiti di Pahang, Perlis dan Negeri Sembilan._NEWLINE_Ketua Menteri Melaka, Dato Mohd Ali bin Mohd Rustam sebelum ini pernah melarang pegawai dan kakitangan kerajaan negeri Melaka melawat Kelantan."